**Investicijos Baltijos šalyse: „Roda“ prisijungia prie IFN grupės ir užtikrintai žengia į ateitį**

Lietuvos langų ir durų gamintojas stiprina IFN pozicijas rinkoje ir tiekimo grandinę Šiaurės Europoje bei didina tiekimo saugumą

**Tarptautinis langų gamybos tinklas IFN toliau plečia savo, kaip pirmaujančio Europoje langų, lauko durų, fasadų ir apsaugos nuo saulės sprendimų tiekėjo, pozicijas – šeimos valdoma įmonių grupė iš Austrijos įsigyja 100 proc. Lietuvos UAB „Roda“ akcijų. Šiuo žingsniu IFN stiprina rinkos pozicijas bei tiekimo grandinę Šiaurės Europoje ir užtikrina tiekimo saugumą.**

Sandorį galutinai užbaigti numatoma iki kovo vidurio. Šis įsigijimas sustiprins „IFN-Holding“ tiekimo grandinę ir padidins tiekimo saugumą grupės viduje.

Be jau turimų klientų „Roda“ tieks aukštos kokybės langus ir duris kitiems tinklo nariams Šiaurės Europoje. Taip pat bus stiprinama gamykla Lietuvoje, ruošiantis tolimesniam pardavimų augimui.

**Dešimtoji įmonė prekės ženklo tinkle**

„Roda“ buvo įkurta 1991 m. ir sėkmingai veikia Danijos, Airijos bei Islandijos rinkose. Šeimos verslas specializuojasi medinių gaminių srityje, siūlydamas europietiško, skandinaviško ir angliško stiliaus produktus. Apie 100 darbuotojų 2023 m. sugeneravo maždaug 9 mln. eurų apyvartą.

„Roda“ yra puikus mūsų tinklo papildymas, – pabrėžia IFN atstovas Christianas Klingeris. – Esame įsitikinę, kad įsigijimas leis ilgainiui padvigubinti „Roda“ apyvartą – šiuo metu gamindama langus, duris, stumdomų ir sulankstomų durų sistemas įmonė jau generuoja daugiau nei 9 mln. eurų apyvartą“, – tęsia C. Klingeris.

**IFN dar labiau stiprina savo strategines pozicijas Šiaurės Europoje**

Tarptautinis langų tinklas IFN Šiaurės šalyse veikia nuo 2015 m.

„Norime dar geriau išnaudoti IFN potencialą. „Roda“ atliks svarbų vaidmenį šiame procese ir užtikrins mūsų tiekimo grandinės stabilumą ilgalaikėje perspektyvoje“, – akcentuoja C. Klingeris.

Dabartinis įmonės savininkas Nerijus Kralikauskas džiaugiasi, kad IFN grupės investicija sustiprins įmonę: „IFN turi visas būtinas sąlygas užtikrinti sėkmingą ir saugią „Roda“ plėtrą. Džiaugiuosi, kad šis procesas vykdomas atsakingai ir profesionaliai – tiek įmonės, tiek visų darbuotojų labui.“

N. Kralikauskas dar bent šešis mėnesius konsultuos IFN grupę, siekiant sklandaus verslo perdavimo.

Generaliniu „Roda“ direktoriumi taps Paulius Monkevičius, kuris įmonėje dirba nuo 2004 m. ir šiuo metu eina vykdomojo direktoriaus (COO) pareigas. Kaip ir ankstesnių IFN įsigijimų atvejais, esama bendrovės komanda ir nusistovėjusi struktūra ir toliau užtikrins veiklos sėkmę.

„Integracija į verslo tinklą ir su tuo susijusi patirtis bei parama sudarys sąlygas ilgalaikei įmonės plėtrai ir sustiprins jos pozicijas, – sako naujai paskirtas generalinis direktorius P. Monkevičius ir priduria: – Mes ir toliau vystysime savo, kaip vieno geriausių darbdavių regione, pozicijas. Jau dabar matome didelę specialistų paklausą, kuri išliks ir ateityje.“

„Esame įsitikinę, kad su „Roda“ dar kartą įgijome stiprų partnerį, turintį išskirtinius darbuotojus. Dėl didelio nuosavo kapitalo rodiklio investuojame nepaisydami verslo ciklų, net ir sudėtingais laikotarpiais, taip dar labiau stiprindami savo galimybes ateityje“, – apibendrina C. Klingeris, pabrėždamas tvirtas „IFN Holding“ pozicijas Europos langų gamybos rinkoje.

**Nuotraukos:**

|  |  |
| --- | --- |
| Ein Bild, das Himmel, draußen, Architektur, Wolke enthält.  KI-generierte Inhalte können fehlerhaft sein. | **IFN yra Europoje pirmaujanti įmonių grupė, siūlanti visapusiškus langų sprendimus. Ši šeimos valdoma Austrijos bendrovė 2023 metais pasiekė 841 mln. eurų apyvartą.**  **IFN nuotr.** |
| Ein Bild, das Kleidung, Person, Mann, Himmel enthält.  KI-generierte Inhalte können fehlerhaft sein. | **„IFN-Holding AG": bendrasavininkis ir įmonės atstovas spaudai Christianas Klingeris**  **IFN nuotr.** |
| Ein Bild, das Gras, draußen, Himmel, Wolke enthält.  KI-generierte Inhalte können fehlerhaft sein. | **„RODA“ tampa IFN grupės dalimi ir žvelgia į saugią ateitį**  **„Roda“ nuotr.** |
| Ein Bild, das Kleidung, Person, Mann, Blazer enthält.  KI-generierte Inhalte können fehlerhaft sein. | **Būsimo „Roda“ generalinio direktoriaus pareigas perims Paulius Monkevičius, kuris bendrovėje dirba nuo 2004 m. ir šiuo metu eina vykdomojo direktoriaus (COO) pareigas.**  **„Roda“ nuotr.** |
| Ein Bild, das Kleidung, Person, Im Haus, Job enthält.  KI-generierte Inhalte können fehlerhaft sein. | **„Roda“ buvo įkurta 1991 m. ir sėkmingai veikia Danijoje, Airijoje ir Islandijoje. Ši šeimos įmonė specializuojasi europietiško, skandinaviško ir angliško stiliaus medinių gaminių gamyboje.**    **„Roda“ nuotr.** |
| Ein Bild, das Person, Menschliches Gesicht, Kleidung, Lächeln enthält.  KI-generierte Inhalte können fehlerhaft sein. | **Nerijus Kralikauskas, ankstesnis „Roda“ savininkas, džiaugiasi IFN grupės investicija ir dar bent šešis mėnesius dirbs patarėju, kad būtų užtikrintas sklandus perdavimo procesas.**    **„Roda“ nuotr.** |

|  |  |
| --- | --- |
| **Dėl platesnės informacijos susisiekite:** | |
|  | |
| **Kontaktai:**  **Matas Miknevičius**  HEADLINE  Burson Affiliate  Mėsinių g. 5,  LT01133 Vilnius  Tel.: +370 61828849  [matas@headline.lt](mailto:matas@headline.lt) | **Kontaktai:**  **Jonas Loewe, MSc**  **plenos vykdomasis direktorius**  Söllheimer Straße 16  5020 Salzburg  Tel.: +43 676 83786229  [jonas.loewe@plenos.at](mailto:jonas.loewe@plenos.at) |